tomron87/hebrew-wikipedia-sentences-corpus huggingface dataset:
רבים אינם מסכימים עם דברי שלונסקי, וביניהם מבקרת הספרות זהר שביט שממליצה על יצירתה של ילן שטקליס, וכן יעל דר, ועלית קארפ שציינו לטובה את שיריה וביניהם את "אצו רצו גמדים".
האהבה הגדולה ורבת השנים של הילדים לשירי מרים ילן שטקליס, בחירתם החוזרת של ההורים בספריה, והמהדורות הרבות שהוצאו לספריה מוכיחות כי הספרים, ובתוכם קובץ שיריה "אצו רצו גמדים", הם חלק מנכסי צאן ברזל של התרבות הישראלית.
השירים המופיעים בספר הולחנו על ידי יוצרים רבים.
רוב שירי הקובץ הולחנו וזכו לביצועים שונים, והשיר "אצו רצו גמדים" אף זכה לשלושה לחנים שונים, המפורסם שבהם הולחן על ידי שמוליק קראוס.
עם המלחינים של שירי הקובץ נמנים צביקה פיק, בני נגרי, שמעון כהן ועוד.
קשר מיוחד נרקם בין מרים ילן לבין המלחין והזמר שמוליק קראוס, ומקשר זה נולדו פזמונים רבים שבוצעו על ידי שלישית גשר הירקון, וכן על ידי הצמד ג'וזי כץ ושמוליק קראוס.
בעקבות הספר הועלו מופעים והצגות ילדים, על פי השירים המולחנים של מרים ילן שטקליס.
הספר "אצו רצו גמדים" אויר על ידי בינה גבירץ, ובמהלך כתיבתו הזמינה מרים ילן את המאיירת להתגורר בביתה איתה ועם בעלה משה שטקליס.
בתקופת המגורים המשותפים התאהבו בינה גבירץ ומשה שטקליס ועזבו את הבית יחד.
הזוג מרים ומשה שטקליס התגרש ב-1939, ומאז חייתה ילן-שטקליס לבדה.
ציור כריכת הספר נעשה על ידי תרצה טנאי.
השרות הבולאי של ישראל השתמש בציור הכריכה של "אצו רצו גמדים" לאחד מן הבולים בסדרת בולי ספרי ילדים אשר השירות הנפיק בשנת 1995.
כמה שנים מאוחר יותר יצא הספר מחדש עם כריכה שאיירה אותה אלונה פרנקל.
אצבעונית הוא סרט פנטזיה מונפש אמריקאי-יפני לכל המשפחה, אשר מבוסס על מעשייה בעלת אותו שם מאת הנס כריסטיאן אנדרסן.
הסרט בוים על ידי מסקזו היגוצ'י וצ'ינאמי נמבה, נכתב על ידי ג'ק אולסקר והופק על ידי דיאן אשכנזי.
חברת ההפקה של הסרט היא Golden Films.
הסרט הופץ ישירות לצפייה ביתית ברחבי העולם, כאשר הוא הופץ לראשונה בארצות הברית ב-8 ביוני 1992 על ידי GoodTimes Entertainment.
בישראל הסרט שודר לראשונה בדיבוב עברי בטלוויזיה החינוכית הישראלית בשנת 1993, ובשנת 2006 הוא הופץ בדיבוב עברי חדש ב-DVD על ידי MCI.
אורך הסרט הוא כ-49 דקות.
האחו הפורח שבו מתגוררים אצבעונית ואביה נמצא בסכנה מפני שהסכר הסמוך עתיד להישבר.
אביה של אצבעונית מבוגר מדי, לכן ילדותו יוצאת במקומו למסע ארוך על מנת להזהיר את הנסיך מפני הסכנה המתקרבת.
במהלך מסעה אצבעונית עוברות הרפתקאות רבות - תחילה אומצה בניגוד לרצונה על ידי גברת בודדה, לאחר מכן נחטפה על ידי קרפד שמעוניין להתחתן איתה ולבסוף תיפול לציפורניה של מונה העכברה שמעוניינת לחתן אותה עם מר חולד (בדיבוב החדש נקרא "מר חפרפר") הקשיש.
אצבעונית תברח הודות למר סנונית ובכך תצליח להציל את האחו ולהפוך לנסיכה לאחר שהתחתנה עם הנסיך.
הדיבוב בוים על ידי שפרירה זכאי, והופק על ידי חסיה ורטהיים באולפני קולינור.
אוהד שחר – מר סנונית
יעל עמית – מונה העכברה
יהויכין פרידלנדר – מר חולד
רותי הולצמן – אישה בודדה
ליליאן ברטו – אמא קרפדה
גיל זמק – קרפד / דג / חבר חיפושית
חן חגי – חיפושית / שועל / נסיך
שמעון כהן – דב גדול
שיר הפתיחה של הסרט, אשר נוהל על ידי רוני וייס, בוצע על ידי לימור שפירא על פי מילים שנכתבו על ידי שפרירה זכאי.
הדיבוב בוים על ידי בועז בר לוי והופק באולפני אלרום.
אודליה מורה-מטלון – מונה העכברה
יורם יוספסברג – דובי דב
הדר שחף-מעיין – אישה בודדה
עפרון אטקין – מר חפרפר
מולי שולמן – דג כחול / ציפור
סיון שביט – רוקחת / פרפרה
זיו מאיר – דג אדום / חבר חיפושית
שמחה ברבירו – קרפד / חבר דוב
שירי גדני – חיפושית נקבה
נטלי פיק – חיפושית נקבה
אֲצוּלָה לְפָנִים הוא פיוט שנכתב על ידי רבי אברהם אבן עזרא.
הפיוט במקור חובר לשמחת תורה, אך יהודי תימן נוהגים לאומרו בעת הוצאת ספר תורה בשמחת תורה ובחג שבועות, ויש שאומרים את הפיוט גם בעת הכנסת ספר תורה.
שני הבתים הראשונים של הפיוט עוסקים בדברי שבח לתורה.
הבתים הבאים מברכים את "חתן תורה" – הקורא שזוכה לקרוא את הקטע האחרון של חומש "דברים" בחג שמחת תורה, ובכך חותם את סדר קריאת התורה באותה שנה.
לאחר הפיוט אומרים כל הציבור:
אצטדיון מודרני הוא מבנה בו נערכים מופעים, תחרויות ספורט ואירועים אחרים, המורכב משדה או במה המוקפים בחלקם או לגמרי במבנה שנועד לאפשר לצופים לעמוד או לשבת אל מול האירוע.
השם נגזר מהמילה היוונית "סטדיון" (στάδιον), שציינה יחידת מידה שאורכה המדויק לא ידוע, ומוערך שהוא בטווח של 150–210 מטר.
ברומא העתיקה, אורכה של הזירה באצטדיון היה סטדיון אחד, כך ששמה של יחידת המידה הפך לשמו של המבנה.
אצטדיונים יוונים ורומים נמצאו בערים רבות בעולם העתיק.
הם עדיין מכונים אצטדיונים בגלל היותם גדולים דיים, ותוכננו עבור מה שנחשב "ספורט של חוץ".
ישנם אצטדיונים שלהם קירוי חלקי; לאחרים ישנם גגות נעים, וכמה אפילו תוכננו עם מגרש נע.
למקצועות הספורט השונים נדרשים מגרשים בצורות שונות.
על כן, אצטדיונים מסוימים מתוכננים בעיקר למקצוע ספורט יחיד בעוד אחרים מתוכננים למקצועות שונים.
הרבה אצטדיונים מתוכננים להיות מגרשי כדורגל.
הנפוצים מבין האצטדיונים הרב-שימושיים משלבים בין כדורגל ואתלטיקה.
החסרון של מגרשים אלו הוא שהקהל מרוחק יחסית מהמגרש, בעיקר בקצותיו.
סוג אחר של אצטדיונים רב שימושיים כמו למשל אצטדיון וומבלי, זה שימוש שלו גם לרוגבי ולפוטבול אמריקאי לצד כדורגל.
באצטדיונים בהם מושבי הקהל מקיפים את המגרש, מקבל האצטדיון צורה אובלית.
באצטדיונים בהם צד אחד פתוח, מקבל האצטדיון צורת פרסה.
ריכוז ההמונים באצטדיונים, גרם למספר אסונות, בין היתר בגלל האווירה המיוחדת באירועים המתרחשים בהם ולעיתים בשל תכנונם וטעויות בניתוב הקהל אליהם והחוצה מהם.
הידועים הם אסון הייזל ב-1985 בעת משחק גמר הגביע בין יובנטוס לבין ליברפול, אסון הילסבורו ב-1989, אסון ברדפורד סיטי ב-1985, אסון לוז'ניקי ב-1982 בו נהרגו 67 בני אדם, התפרעות האוהדים במשחק פרו-ארגנטינה ב-1964 שהביאה למותם של 318 איש, ועוד רבים.
אצטדיונים מרכזיים לענפי ספורט נוספים הם אצטדיון האתלטיקה הדר יוסף בתל אביב שם מתקיימות אליפויות ישראל באתלטיקה, האצטדיון בגבעת רם שאירח את אליפות אירופה לאתלטיקה לנוער, ואצטדיון קנדה לטניס ברמת השרון שבו מתקיימים אירועי טניס חשובים כמו רוב משחקי גביע דייוויס של הנבחרת וטורניר הטניס של רמת השרון.
אצטדיון אטאטורק (טורקית: Atatürk Olimpiyat Stadı), האצטדיון הגדול בטורקיה, ממוקם באיסטנבול ונבנה לקראת מועמדותה של טורקיה לארח אולימפיאדה.
בניית האצטדיון החלה בשנת 1999 והושלמה בשנת 2002 בעלות של כ-100 מיליון דולר.
האצטדיון נקרא על שמו של מוסטפא כמאל אטאטורק, "אבי הטורקים" הנחשב לאבי האומה הטורקית המודרנית.
האצטדיון מכיל 80,000 מקומות ועומד בסטנדרטים אולימפיים.
על כן הוכרז ב-2004 על ידי איגוד התאחדויות הכדורגל האירופאיות אופ"א כ"אצטדיון 5 כוכבים", דבר המאפשר לארח משחקי גמר אירופיים במקום.
באצטדיון אטאטורק נערכו כמה תחרויות אתלטיקה אירופיות.
גלאטסראיי שיחקה את משחקי הבית שלה באטאטורק בעונת הכדורגל 2003–2004, לאור המצב הגרוע של אצטדיונה, אצטדיון עלי סמי ין.
גלאטסראיי חזרה לבסוף לעלי סמי ין לקראת עונת 2004–2005, לאחר השיפוצים שעבר האצטדיון.
גמר ליגת האלופות לשנת 2005 בין ליברפול לבין מילאן נערך באצטדיון ב-25 במאי באותה שנה.
האצטדיון נבחר גם לארח את גמר הטורניר בשנת 2020, אך בעקבות נגיף הקורונה הגמר התקיים באצטדיון האור שבליסבון, פורטוגל.
עקב זאת, גמר ליגת האלופות לשנת 2021 אמור היה להתקיים באצטדיון, אך לבסוף ועקב אילוצים התקבלה החלטה על ידי אופ"א לקיים את הגמר באצטדיון הדרגאו שבפורטו, פורטוגל.
כמו כן, לאחר שנתיים של דחיות, האצטדיון אירח את גמר ליגת האלופות לשנת 2023 ב-10 ביוני 2023.
אצטדיון אזאדי (בפרסית: استاديوم آزادی) הוא אצטדיון כדורגל הממוקם במערב טהראן שבאיראן.
האצטדיון מכיל 90,000 מקומות ישיבה והוא הגדול במדינה.
האצטדיון משמש את נבחרת איראן במשחקי הבית שלה.
כמו כן, הוא משמש כמגרשן הביתי של קבוצות הכדורגל אסתקלאל טהראן ופרספוליס.
האצטדיון הוא חלק ממתחם הספורט אזאדי הכולל גם מספר מגרשי אימונים, וכן שטחים גדולים של דשא
האצטדיון נחנך במסגרת חגיגות 2500 שנים לאימפריה הפרסית.
ב-1974 אירח האצטדיון את משחקי אסיה.
בעבר נקרא האצטדיון "אריאמהר" (آریامهر, מילולית: "האור של הארים"), שהיה תוארו של מוחמד רזא שאה פהלווי, אך השם שונה לאחר המהפכה האיראנית ב-1979.
ב-2002 החלה באצטדיון סדרת שיפוצים שבמסגרתה הותקנו 35,000 מושבים ביציעים התחתונים, המשטח נזרע מחדש והותקנה מערכת חימום תת-קרקעית.
התקנת המושבים גרמה להפחתת תכולת האצטדיון מ-100,000 ל-90,000 מקומות.
השיפוצים הושלמו ב-2003 וב-2004 הותקן מסך טלוויזיה עצום שהחליף את לוח התוצאות הישן.
המסך, שגודל שטח התצוגה שלו הוא 104 מ"ר, הוא אחד הגדולים בעולם.
אצטדיון אוסטרליה הוא אצטדיון רב תכליתי הממוקם בפארק האולימפי של סידני (בפרבר הומבוש) שבאוסטרליה.
האצטדיון נבנה בעלות של 690 מיליון דולר אוסטרלי והושלם במרץ 1999 על מנת לשמש כאצטדיון האולימפי של אולימפיאדת סידני בשנת 2000. בעת הקמתו היו בו 110,000 מקומות ישיבה אך לאחר המשחקים האולימפיים הוא הוקטן וכיום יש בו כ-81,000 מקומות, רובם מקורים.
האצטדיון שימש לטקסי הפתיחה והנעילה של האולימפיאדה.
טקס הפתיחה נערך ב-15 בספטמבר וטקס הנעילה ב-1 באוקטובר.
בצמוד לאצטדיון נבנה כפר אולימפי ענק לשיכון אלפי הספורטאים במהלך האולימפיאדה.
על מנת לאפשר לספורטאים תנאים נוחים לאימונים והכנות נבנה אצטדיון נוסף בסמוך אשר יש בו את כל המתקנים אך אינו כולל מקומות ישיבה.
לאחר המשחקים האולימפיים נוספו לו מקומות ישיבה.
האצטדיון נמצא במרכז הכפר האולימפי.
סביב לו נמצאים רוב המתקנים ששימשו למשחקים האולימפיים.
את האצטדיון מקיפים עמודי תאורה ענקיים, שעל כל אחד מהם כתובה השנה והעיר בה נערכו משחקים בעבר.
לאחר המשחקים הוספה מזרקה אשר בקרקעיתה יש לוחית עם שם עבור כל ספורטאי או נבחרת אשר זכו במדליה.
האצטדיון נבנה כאצטדיון "ירוק": הוא מנקז את מי הגשמים לשתי בריכות ענק תת-קרקעיות, המשמשות להשקיית הדשא.
לאחר המשחקים, הוסר מסלול הריצה.
כיום האצטדיון משמש בעיקר למשחקי קריקט ורוגבי ואף להופעות רוק.
ניתן להגיע למתחם הכפר האולימפי במעבורת או רכבת ממרכז העיר.
אצטבולריה (שם מדעי: Acetabularia) הוא סוג של אצות ירוקניות, המצויות בדרך כלל במים באזורים בעלי אקלים סובטרופי.
אצטבולריה הוא יצור חד-תאי אאוקריוטי, אך גדול ביותר ומורכב ביותר בצורתו, דבר ההופך אותו לאורגניזם מודל מצוין בתחום הביולוגיה התאית.
אצת אצטבולריה בוגרת דומה בצורתה לעליו הסגלגלים של צמח כובע הנזיר, בכך שיש לאצה זו שלושה חלקים אנטומיים עיקריים: ריזואיד תחתון הנראה כאסופת שורשים קצרים, גבעול ארוך באמצע המגיע לאורך של בין חצי ל-10 ס"מ וחלק עליון בצורת מטרייה המורכב מהסתעפויות רבות היכולות להתאחד לצורת כובע.
גרעין התא של האצטבולריה ממוקם בריזואיד ומאפשר לתא ליצור מחדש את כל התא אם כובע האצה מוסר בצורה מלאכותית.
אפשר גם להחליף את הכובעים בין שתי אצטבולריות שונות, גם בין מינים שונים.
אצת האצטבולריה התפרסמה בעיקר בשל סדרת הניסויים שביצע יואכים המרלינג בין שנות ה-30 ל-50 של המאה ה-20, שהוכיחה כי המידע הגנטי של התא מצוי בגרעין.
אצטדיון RCDE (ראשי תיבות של שם המועדון: Reial Club Deportiu Espanyol), הידוע גם בשמו הראשון אצטדיון קורנליה-לה פראט, הוא אצטדיון כדורגל הממוקם בין קורנליה ולה פראט דה לוברגאט בפרברי העיר ברצלונה שבספרד.
האצטדיון מכיל 40,000 מקומות ישיבה ומשמש כמגרשה הביתי של אספניול מהלה ליגה, והוא העשירי בגודלו בספרד.
האצטדיון, אשר בנייתו החלה בשנת 2003, נבנה במטרה להחליף את האצטדיון האולימפי לואיס קומפאניס, אשר שימש כמגרשה הביתי הקודם של אספניול.
ב-2 באוגוסט 2009, נחנך האצטדיון במשחק ידידות בין אספניול לקבוצת ליברפול האנגלית, והסתיים בניצחון 3-0 לטובת אספניול.
אצטדיון אטאטורק בבורסה (בטורקית: Bursa Atatürk Stadyumu) היה אצטדיון כדורגל הממוקם בעיר בורסה שבטורקיה, אשר שימש את קבוצת הכדורגל הטורקית בורסאספור במשחקיה הביתיים.
האצטדיון נחנך בשנת 1930, והיה מסוגל להכיל 300 צופים בלבד.
בשנת 1979 נבנה האצטדיון מחדש לתכולה של 18,517 צופים.
בעקבות העפלת הקבוצה לשלב הבתים של ליגת האלופות ב-2010, שודרג האצטדיון על מנת שיוכל לעמוד בתקן של אופ"א.
השדרוג כלל בין היתר, הגדלת קיבולת האצטדיון ל-25,213.
האצטדיון נכלל ברשימת האצטדיונים בהצעת טורקיה לאירוח משחקי יורו 2016, אולם הצעתה של צרפת זכתה לרוב קולות.
בדצמבר 2015 עברה הקבוצה לשחק באצטדיון חדש, תמסה ארנה, אשר נבנה בצורה תנין.
בשנת 2016 נהרס אצטדיון אטאטורק.
אצטדיון פאנקיפריאן גימנסטיק אסוסיאיישן, הידוע כאצטדיון GSP (יוונית: Στάδιο Γυμναστικός Σύλλογος) הוא אצטדיון כדורגל השוכן בניקוסיה שבקפריסין.
האצטדיון משמש כמגרש הבית של מועדוני הכדורגל של ניקוסיה: אפואל ניקוסיה, אולימפיאקוס ניקוסיה, אומוניה ניקוסיה ושל נבחרת קפריסין בכדורגל.
האצטדיון נפתח לשימוש ב-6 באוקטובר 1999 לאחר טקס בנוכחות נשיא קפריסין, גלפקוס קלירידיס.
המתחם שבו נמצא האצטדיון מורכב משלושה חלקים: אצטדיון הכדורגל עצמו, אצטדיון אתלטיקה ומגרש כדורגל קטן יותר המשמש לאימונים.
תכולתו הרשמית של האצטדיון היא 23,300 מקומות, והוא מתקן הכדורגל הגדול ביותר בקפריסין.
האצטדיון שוכן בכניסה לניקוסיה אליה מגיעים מכיוון הכביש המהיר A1.
מאז פתיחתו של האצטדיון הוא שימש כמגרש הבית של נבחרת קפריסין בנוסף להיותו מגרש הבית של הקבוצות הניקוסיאיות.
לדוגמה, במהלך מוקדמות מונדיאל 2006 נערכו באצטדיון כל משחקי הבית של נבחרת קפריסין.
ה-GSP הוא גם האצטדיון היחיד בקפריסין שעומד בתקנים של אופ"א, ולפיכך החל מ-2004 נערכים בו כל משחקי הבית של הקבוצות הקפריסאיות במסגרת הטורנירים האירופיים כגון ליגת האלופות והליגה האירופית.
לדוגמה, בעונת נערכו באצטדיון משחקי הבית של אנורתוסיס פמגוסטה בליגת האלופות, ובעונה שלאחר מכן נערכו באצטדיון משחקי הבית של אפואל ניקוסיה בשלב הבתים של ליגת האלופות.
אחת לשנה נערך באצטדיון משחק הסופר קאפ הקפריסאי, ועד 2005 נערך בו בכל שנה משחק הגמר של הגביע הקפריסאי.
בעקבות המצב הביטחוני הרעוע ששרר בישראל ובמזרח התיכון הוחלט ב-2002 שהאצטדיון ישמש כמגרש הבית של הקבוצות הישראליות שהשתתפו בגביע אופ"א ובליגת האלופות.
בתקופה זו נערך ב-GSP משחק הבית של הפועל תל אביב מול מילאן ברבע גמר גביע אופ"א, וכך גם משחקי שלב הבתים בליגת האלופות של מכבי חיפה.
בנוסף, בקיץ 2014, במהלך מבצע צוק איתן, עירוני קריית שמונה השתמשה באצטדיון כמגרש ביתי במשחק המוקדמות נגד דינמו מוסקבה.
אצטדיון אביבה הוא אצטדיון כדורגל ורוגבי הממוקם בדבלין, אירלנד.
האצטדיון, אשר מכיל 51,700 מקומות ישיבה, הוא ביתם של נבחרת אירלנד בכדורגל ונבחרת אירלנד ברוגבי יוניון, וכן של קבוצת הרוגבי לנסטר.
האצטדיון נחנך באופן רשמי ב-14 במאי 2010 על ידי הטישך בריאן קוואן.
הוא נבנה במקומו של אצטדיון לאנסדון רוד הקודם אשר נהרס ב-2007. ב-2009 רכשה חברת הביטוח הבריטית "אביבה" את זכויות השם של האצטדיון ל-10 שנים ושינתה את שמו לשמו הנוכחי, אצטדיון אביבה.
משחק הכדורגל הראשון באצטדיון היה משחק ידידות בין מנצ'סטר יונייטד וכוכבי הליגה האירית.
יונייטד ניצחה 7-1 ופארק ג'י-סונג כבש את השער הראשון בתולדות האצטדיון.
האצטדיון אירח את גמר הליגה האירופית 2011, תחת השם דבלין ארנה, בו גברה קבוצת פורטו על בראגה בתוצאה 0:1.
האצטדיון נבחר לקחת חלק באירוח משחקי יורו 2020, אך עקב מגבלות שהוטלו באירלנד עקב התפשטות נגיף הקורונה במדינה, הועברו המשחקים שהיו אמורם להתקיים באצטדיון למדינות אחרות.
אצטדיון אדיס אבבה הוא אצטדיון כדורגל ואתלטיקה, השוכן סמוך ממערב לכיכר מסקל במרכז אדיס אבבה, בירת אתיופיה.
האצטדיון נחשב לאצטדיון הלאומי של אתיופיה, יש בו 35,000 מקומות ישיבה והוא האצטדיון הגדול במדינה.
הוא נחנך בשנת 1940, בתקופת השלטון האיטלקי באתיופיה, ושופץ בשנת 1999 לקראת אליפות אפריקה לאומות (נוער), שנערכה בו בשנת 2001.
האצטדיון אירח את גביע אפריקה לאומות בשנים 1962, 1968 ו־1976, את גביע אפריקה לאומות (נוער) בשנת 2001 ואת אליפות אפריקה באתלטיקה בשנת 2008.
אצטגנון ים-תיכוני (שם מדעי:Uranoscopus scaber) הוא דג שתפוצתו היא בים התיכון ובאזור החופים במזרח האוקיינוס האטלנטי.
בצדדיו הוא ממוגן וחזק, עיניו קטנות, הפה שלו גדול ביותר.
הדג בעל קוץ חזק וארסי הנמצא על זימיו.
סנפירי החזה יחסית גדולים ומפותחים ולאצטגנון יש שני סנפירי גב.
לסנפיר הגב הראשון 3-4 קוצים ולשני 13-15 קוצים.
מאחורי כל עין איבר חשמלי.
צבעו הטבעי של האצטגנון אפור חום עם כתמים בהירים.
טורף, חי על משטחים חוליים ובוציים.
הוא חי בעומקים של 20–50 מטר עומק ולפעמים במים רדודים יותר.
אצטגנוּן (שם מדעי:Uranoscopus) הוא סוג של דגים טורפים בסדרת הדקראים החיים על קרקעית הים ונפוצים בימים רבים.
הם אורבים בחול לאיטם לטרף אותו הם בולעים עם לסתותיהם והם בעלי קוצים ארסיים.
אַצֶטְאַלְדֶהִיד (במונחון IUPAC: Ethanal, אֶתַנַל) הוא תרכובת כימית שנוסחתה C2H4O,זהו אלדהיד חשוב הנפוץ בטבע ומיוצר בכמויות גדולות בתעשייה.
אצטאלדהיד מיוצר בצמחים, מצוי במזונות כלחם, קפה ופירות.
אצטאלדהיד הוא תוצר של חמצון חלקי של אתנול בכבד על ידי האנזים אלכוהול דהידרוגנז ועליית ריכוזו בדם היא מהגורמים לחמרמורת.
דרך הייצור העיקרית של אצטאלדהיד היא בתהליך Wacker חמצון אתן בקטליזה הומוגנית של פלדיום ונחושת
המעגל הקטליטי שבו נוצר אצטאלדהיד ומשתחזרים הזרזים
לייצור בקנה מידה קטן יותר משתמשים גם בחמצון חלקי של אתנול בקטליזה של כסף בתהליך אקסותרמי בטמפרטרות של 500-650°C
בעבר יוצר החומר על ידי דהידרוגנציה (הוצאת מימן) מאתנול בתהליך אנדותרמי
הצעה ראשונה לייצור אצטאלדהיד מאצטילן מיוחסת לפרסום של קושצרוף (Kuscheroff) משנת 1884. בשנת 1898 הציע הוגו ארדמן שיטה לייצור תעשייתי של אצטאלדהיד מאצטילן על ידי העברת האצטילן דרך חומצה גופרתית רותחת בריכוז של כ-45% מעורבב בחומצת כספית.
לשיטה זאת הייתה נצילות נמוכה של כ-5%.
נתן גרינשטיין זיהה שיש קשר הפוך בין הטמפרטורה הרצויה בתהליך לבין ריכוז החומצה, כאשר ככל שהריכוז יותר גבוה יש להשתמש בטמפרטורה נמוכה יותר.
בתחילת 1910 הוא הגיש פטנט בו הציע להעביר את האצטילן דרך חומצה גופרתית בריכוז של כ-45%, אך בטמפרטורה נמוכה של 15–25 מעלות צלזיוס ובלחץ גבוה מהלחץ האטמוספירי, או דרך חומצה זרחתית בריכוז של כ-25%, בו מעורב זרז של מלח כספית, במקום החומצה הגפרתית.
חברת Chemische Fabrik Griesheim-Elektron קיבלה את הבעלות על הפטנט וניסתה לייצר אצטאלדהיד בהתאם, אך נתקלה בקשיים רבים וייצור המוני על פי השיטה של גרינשטיין החלה בשנת 1916 ונמשכה כ-50 שנה.
אצטאלדהיד עובר תגובת טאוטמריזציה לתת ויניל אלכוהול
קבוע שיווי המשקל לתגובה הוא 6x10-7 ושינוי האנתלפיה H = 42.7Kj/mol∆ ב-298K כך שבתנאים אלו רק אחוז קטן מאוד מהחומר נמצא בצורת האנול (ויניל אלכוהול).
לתגובה יש אנרגיית שפעול גבוהה כך שאינה מתרחשת בטמפרטורת החדר, ניתן לבצע אותה בקטליזה פוטוכימית או בנוכחות חומצות כ HClO4 או H2SO4.
בשל גודלה הקטן של המולקולה וזמינותה כמונומר יבש (בניגוד לפורמלין) משמש החומר כאלקטרופיל בתגובות סינתיזה אורגנית.
אצטאלדהיד מגיב עם ציאניד ואמוניה לקבלת חומצת האמינו אלאנין
3 מולקולות אצטאלדהיד יכולות להדחס לקבלת פראלדהיד (Paraldehyde) - מולקולה טבעתית המכילה קשרי פחמן-חמצן יחידים
בעבר שימש אצטאלדהיד בעיקר כחומר גלם לייצור חומצה אצטית.
יישום זה נמצא בירידה כי ניתן להפיק את החומצה ביעילות גבוהה יותר ממתנול.
אצטאלדהיד הוא חומר מוצא חשוב לנגזרות של פירידין.
משתנן ואצטאלדהיד מייצרים שרפים שימושיים.
מאנהידריד אצטי ואמטאלדהיד מייצרים אתילדיאן דיאצטט ממנו מפיקים ויניל אצטט - המונומר לייצור פוליויניל אצטט.
אצטאלדהיד רעיל בריכוזים גבוהים, חשוד כמסרטן וגורם לגירוי בעיניים ובריריות דרכי הנשימה.
רמת החשיפה המרבית המותרת לעובדים היא 25ppm.
חשיפה לריכוזים שמעל 1,000ppm מתבטאת בבחילה, הקאה וכאבי ראש.
אצטדיון 974 הוא אצטדיון כדורגל שהוקם בעיר דוחה בקטר כדי לקיים בו חלק ממשחקי גביע העולם בכדורגל 2022. האצטדיון נבנה בקיבולת של 44,000 מקומות ישיבה והוקם על אי מלאכותי.
האצטדיון בעל עיצוב מודולרי, ובעת בנייתו השתמשו בחומרים ממוחזרים.
האצטדיון קרוי על שם 974 המכולות שהרכיבו אותו, וכמו כן מרמז לקידומת הטלפון של המדינה.
המשחקים הראשונים שאירח כבר בסוף 2021, היו במסגרת טורניר הגביע הערבי של פיפ"א שאירחה קטר ב-2021. למרות שלא היה בשימוש שוטף מאז תום מונדיאל 2022, אירח שני משחקים ב וכן יועד לארח חלק ממשחקי הגביע הערבי של פיפ"א גם ב-2025, ששוב אירחה קטר.
האצטדיון גם אירח את משחק "גביע האלופות 2024" (הסופר קאפ הצרפתי בין האלופה למחזיקת הגביע) בין פ.ס.ז' ומונקו שנדחה עד 5 בינואר 2025 בו זכתה פ.ס.ז'.
אצטגנוניים (שם מדעי: Uranoscopidae) היא משפחת דגים טורפים מסדרת הדקראים.
האצטגנוניים הם טורפים החיים בקרקעית הים ומסתווים מטרף קטן כמו דגים אחרים וסרטנים, אותם הם בולעים בפיותיהם הגדולות.
הם חיים בכמעט כל הימים ובכל עומק.
לאצטגנוניים פה גדול ומתרחב, גב מגושם עם עוקץ גדול, סנפירים שטוחים המותאמים לחפירה וגוף משוטח עם עיניים הפונות מעלה.
חלק מדגים אלה היגרו מים סוף לים התיכון, עקב מיעוט המינים המתחרים שבים התיכון, למשל אצטגנון ים תיכוני.
אצטדיון NRG הוא אצטדיון רב-תכליתי הממוקם בעיר יוסטון שבטקסס.
האצטדיון הוא מגרשה הביתי של קבוצת הפוטבול יוסטון טקסאנס, אירח ב-2004 את סופרבול XXXVIII וב-2017 את סופרבול LI.
האצטדיון מארח את משחקי נבחרת ארצות הברית בכדורגל, משמש למופעי רודיאו ולהופעות מוזיקה.
האצטדיון החליף את אצטדיון אסטרודום שפעל ביוסטון מ-1965 והוא האצטדיון הראשון בליגת ה-NFL עם גג נפתח.
הוא נחנך ב-24 באוגוסט 2002 במשחק הפוטבול בין יוסטון טקסאנס למיאמי דולפינס.
האצטדיון נפגע בספטמבר 2008 מהוריקן "אייק" ונפתח מחדש שלושה שבועות לאחר מכן.
עד מרץ 2014 נקרא אצטדיון רילאיינט לאחר מכן קיבל את שמו הנוכחי על שם נותנת החסות, חברת האנרגיה NRG (שהיא גם חברת האם של רילאיינט).
אצטדיון NRG צפוי להיות אחד מהאצטדיונים שיארחו את מונדיאל 2026.
אצטדיון NRG הוא אחד מ-11 אצטדיונים בארצות הברית ו-16 אצטדיונים בסך הכול הצפויים לארח את מונדיאל 2026, והוא יארח שבעה משחקים, חמישה בשלב הבתים של הטורניר, אחד בשלב 32 האחרונות ואחד בשלב שמינית הגמר
תאריךקבוצה א'תוצאהקבוצה ב'שלב14 ביוני 2026–בית ה'17 ביוני 2026–מנצחת פלייאוף בין יבשתי מסלול 1בית י"א20 ביוני 2026–מנצחת פלייאוף UEFA מסלול ב'בית ו'23 ביוני 2026–בית י"א26 ביוני 2026–בית ח'29 ביוני 2026TBD–TBD32 האחרונות4 ביולי 2026TBD–TBDשמינית הגמר
אצטדיון אטנאסיו חירארדוט (בספרדית: Estadio Atanasio Girardot) הוא אצטדיון כדורגל הממוקם בעיר מדיין שבקולומביה, אשר מונה 45,943 מקומות ישיבה, דבר ההופך אותו לאצטדיון השלישי בגודלו במדינה אחרי אצטדיון מטרופוליטאנו רוברטו מלנדס שבברנקייה ופלמסקה שבקאלי.
האצטדיון משמש בתור מגרשן הביתי של קבוצות אתלטיקו נסיונל ואינדפנדיינטה מדיין ולעיתים רחוקות גם של אנביגאדו פוטבול קלוב.
האצטדיון הוא חלק ממתחם ספורט הקרוי על שמו של אטנאסיו חירארדוט, המכיל בין היתר מתקנים עבור גם ענפי ספורט נוספים דוגמת אתלטיקה, כדורסל, כדוריד, בייסבול, סופטבול, אופניים, סיף, ג'ודו, קראטה, קטרגל, אופנוע, שחיה, הרמת משקולות, טקוונדו, טניס, כדורעף, שחמט, כדורעף חופים, היאבקות, קליעה, רגבי ופוטבול.
האצטדיון אירח חלק ממשחקי הקופה אמריקה 2001 וכן חלק ממשחקי המונדיאליטו ב-2011. כמו כן, אירח גם את טקס הפתיחה של המשחקים הדרום אמריקאים ב-2010.
משחקי בית C בטורניר קופה אמריקה 2001
שלושה משחקים במוקדמות מונדיאל 2010 בין נבחרת קולומביה לנבחרות פרו, אקוודור וצ'ילה
משחקי גביע העולם בכדורגל עד גיל 20 ב-2011
בגלל גודלו וצורתו של האצטדיון, הוא גם אירח עד היום לא מעט אירועים חשובים כמו בואו של האפיפיור יוחנן פאולוס השני ב-1986 וקונצרטים גדולים של אמנים בעיקר מתחום המוזיקה כמו מנה ב-2012, 2003, 1998 RBD ב-2005, מדונה ב-2012, ביונסה ב-2013 וGuns N' Roses ב-2016.
אצטדיון אחמד בן עלי ידוע גם בכינוי אצטדיון א-ריאן הוא אצטדיון רב-תכליתי שממוקם בא-ריאן, קטר.
האצטדיון נבנה בשנת 2003 ויש בו 25,000 מקומות ישיבה.
האצטדיון אירח את משחקי אסיה 2006, גביע אסיה בכדורגל 2011 וחלק ממשחקי מונדיאל 2022.
האצטדיון נקרא על שם אחמד בן עלי אאל ת'אני, אמיר קטר בשנים 1960–1972.
האצטדיון אירח את מונדיאל 2022. לפני האירוח עבר האצטדיון חידוש.
לאחר החידוש האצטדיון מכיל 44,740 מושבים.
במהלך החידוש נבנה באצטדיון מסך תקשורת ענק בו ישודרו פרסומות, חדשות ומידע על משחקים המשוחקים במקביל.
אצטדיון Bet365 הוא אצטדיונה הביתי של קבוצת הכדורגל סטוק סיטי אשר משחקת בליגת המשנה האנגלית.
האצטדיון ממוקם בעיר סטוק-און-טרנט במחוז סטפורדשייר, באזור מערב המידלנדס שבאנגליה.
האצטדיון נחנך בשנת 1997 ומכיל כ-30,089 מקומות ישיבה.
עלות הקמת האצטדיון הייתה 15 מיליון לירה שטרלינג והרעיון הראשוני לבנייה של האצטדיון הועלה בשנת 1990. ב-1996 הוחלט רשמית על בנייתו ובאוגוסט 1997 נפתח האצטדיון.
בשנת 2017 הורחב האצטדיון בכ-3,000 מקומות ישיבה נוספים שנוספו בפינתו הדרום-מזרחית.
בין השנים 1997–2016 האצטדיון כונה "אצטדיון בריטניה".
אצטדיון אולימפי הוא תואר הניתן לאצטדיון הראשי של המשחקים האולימפיים.
האצטדיון האולימפי הוא האתר של טקס הפתיחה וטקס הסיום של המשחקים האולימפיים.
מרבית האצטדיונים, אם כי לא כולם, נקראים בשם "האצטדיון האולימפי" כחלק משמם.
במשחקי הקיץ האולימפיים, נערכות תחרויות האתלטיקה, ומשחק הגמר בכדורגל באצטדיון האולימפי.
חריגים לכך אירוע באולימפיאדת פריז (1900), אולימפיאדת אטלנטה (1996), ואולימפיאדת ריו דה ז'ניירו (2016).
במשחקי החורף האולימפיים האולם בו נערכות תחרויות ההחלקה על הקרח נחשב כאצטדיון האולימפי, ובו נערכו טקסי הפתיחה של האולימפיאדה וטקסי הסיום אם כי בהמשך עברו הטקסים להתקיים גם באצטדיונים או אמפי-תיאטרונים זמניים שנבנו עבור הטקסים כדי להכיל עשרות אלפי צופים.
בשני אצטדיונים נערכו טקסים ביותר מאולימפיאדה אחת - בערים אשר ארחו את המשחקים יותר מפעם אחת: קולוסיאום הזיכרון של לוס אנג'לס (אשר אירח שני משחקי קיץ, ויארח שוב את המשחקים בשנת 2028) ואצטדיון פאנאתינאיקו.
האצטדיון הלאומי בייג'ינג היה בשנת 2022 האצטדיון היחיד שאירח את משחקי הקיץ (אולימפיאדת בייג'ינג (2008)) ומשחקי החורף (אולימפיאדת בייג'ינג (2022)).
מספר אצטדיונים אירחו אירועי ספורט ותחרויות בכמה אולימפיאדות.
תמונהאולימפיאדהעונהאצטדיוןעירמדינהחדש (הוקם לצורך המשחקים)קיים (היה קיים קודם למשחקים)מספר מושביםקיים כיום1896 קיץאצטדיון פאנאתינאיקואתונהקיים 80,000 כן1900קיץולודרום דה ונסן
אצטדיון אדוארד סטרלצוב; הוא שמו הנפוץ של מתחם הספורט על שם אדוארד סטרלצוב הוא מתקן ספורט רב-תכליתי הממוקם ברחוב המזרחי של נפת דנילובסקי במחוז האדמיניסטרטיבי הדרומי שבמוסקבה (בשל כך "הרחוב המזרחי" ידוע ככינוי עממי לאצטדיון הקבוצה).
במשך שנים שימש האצטדיון כמגרשהּ הבייתי של קבוצת טורפדו מוסקבה.
המתחם כלל מגרש ספורט מרכזי (אצטדיון), מספר מגרשי ספורט (למשחקי כדורסל ומשטח החלקה), מגרש טניס פתוח, חדרי כושר להיאבקות ואגרוף ומבני התעמלות ומתקני אחסון.
מתחם הספורט מארח תחרויות כדורגל ואתלטיקה.
מאז 2022, אצטדיון הכדורגל נמצא בשיפוצים והשלמתו מתוכננת לשנת 2026.
האצטדיון נבנה בשנת 1959 לשמש כשדה אימונים עבור קבוצת הכדורגל מפעל הרכבים המוסקבאי על שם ליכאצ'ב.
משחק הבכורה באצטדיון נערך ב-15 באפריל 1977 במסגרת אליפות ברית המועצות, בין "טורפדו" ל"צ'רנומורץ".
ב-21 ביולי 1997, לאצטדיון "טורפדו" נוסף השם אדוארד סטרלצוב על שם כוכב טורפדו האגדי אדוארד סטרלצוב.
בכניסה הראשית למתחם הספורט נחנכה אנדרטה לזכרו, מעשה ידי הפסל אלכסנדר טראסנקו ונערך שיפוץ ב-1998.
בשנת 2016 נודע על תוכניות ראשוניות לשיפוץ האצטדיון, כשחברת הפיתוח OPIN (שהיא חלק מקבוצת "ONEXIM") הודיעה שהיא מוכנה להשקיע בבנייה מחדש של האצטדיון בהשקעה של 150 מיליון דולר — OPIN תכננה לבנות מחדש את מתחם הספורט ומסביבו לבנות מגדלים למגורים ומסחר.
השטח הכולל של המבנים תוכנן להגיע לכדי 430,000 מ"ר, כשהאצטדיון יחלוש על שטח של כ-120,000 מ"ר.
ברם, במאי 2019 נודע שמשרד האדריכלים הצרפתי Michel Remon & Associes זכה במכרז לשיפוץ מקיף יותר של האצטדיון, שיפוץ שייצא לדרך בסוף שנת 2020, במימונו של בעלי טורפדו, רומן אבדייב.
מאחר שמצב האצטדיון באותה עת דרש שיפוץ מקיף לצורך התאמתו לתקנים המודרניים של FIFA ו-UEFA ולאירוח משחקים בינלאומיים.
על פי התוכניות תוגדל תכולת המושבים ל-15,076 ותתווסף חניה עבור 780 כלי רכב.
במהלך 2024 אבדייב מכר את אחזקותיו ובמקומו נכנס איש העסקים לאוניד סובולב.
מגרש הכדורגל כולל דשא טבעי מחומם.
התאורה — בעלת עוצמה של 1200 לאקס.
על המגרש מותקנים שני לוחות אלקטרוניים המציגים מידע על מהלך המשחק ולוח תוצאות.
האצטדיון בעל רישוי לארח משחקי כדורגל של פיפ"א ואופ"א, משחקי ליגת העל וליגת הכדורגל הלאומית.
עד 1976 האצטדיון הכיל רק יציע אחד, אשר היה ממוקם על מדרון סמוך למגרש.
לאחר שיפוץ שבוצע זמן קצר לפני אולימפיאדת מוסקבה, הוגדלה תכולת המושבים והאצטדיון הכיל 16,000 מושבים.
בשנת 1998 האצטדיון שופץ מחדש, במקום ספסלי העץ ביציעים נוספו כיסאות פלסטיק וקיבולת האצטדיון הורדה ל-13,300 איש.
באצטדיון הותקנה לראשונה מערכת חימום מלאכותית של הדשא.
בשנת 2010, פורק הכיתוב "מוסקבה" מהיציע והוחזר הכיתוב "טורפדו".
יציע האוהדים הוא היציע המערבי ובחדר מתחתיו ישנה חנות של המועדון שמוכרת מזכרות וישנו גם בר בשם "מערב-5", בסופו של כל משחק נערכת מה שמכונה בשם 'מחצית שלישית' שהיא למעשה מפגש של השחקנים עם האוהדים שלהם.
באפריל 2013 האצטדיון קיבל מאופ"א אישור לארח משחקים של ליגת העל הרוסית.
האצטדיון נבנה על חשבון מפעל זיל והיה שייך לו לאורך כל התקופה הסובייטית וגם יותר מעשור לאחר קריסת ברית המועצות.
בשנת 2005, קומפלקס הספורט נרכש מזיל על ידי חברת "נורילסק ניקל", אשר יחד עם עיריית מוסקבה רכשה ממפעל הרכבים את מועדון הכדורגל "מוסקבה" (שנקרא עד אז טורפדו-זיל).
מאז 2007, קומפלקס הספורט שייך לחברה באחריות מוגבלת בשם "מתחם הספורט אדוארד סטרלצוב", המהווה חלק מקבוצת "ONEXIM".
כל מניות חברת הניהול נמצאים בידי סמנכ"לית הכספים של ONEXIM, ילנה ברבאשבה.
במהלך השנים, האצטדיון הושכר על ידי מועדוני הכדורגל "ספרטק", צסק"א ו"טורפדו-זיל".
משנת 1997, האצטדיון שימש כמגרש של מועדון הכדורגל "טורפדו-זיל", ששמו שונה מאוחר יותר ל"מועדון הכדורגל מוסקבה".
בשנת 2010, לאחר פירוק מועדון הכדורגל "מוסקבה", "טורפדו" הפכה למפעילה הראשית של האצטדיון, אשר שוב הפך למגרש הבית שלה.
עד 2006 ומ-2011 משמש לאימון גופני עבור תלמידי האוניברסיטה התעשייתית הממלכתית של מוסקבה.
האצטדיון גם משמש כמתחם אימונים עבור בית הספר לכדורגל "מוסקבה" על שם וורונין (ЦПЮФ «Москва» им.
האצטדיון שימש כבסיס אימונים של הנבחרת הלאומית לפני משחקי הידידות נגד אורוגוואי ובלגיה, וגם לקראת משחקי מוקדמות טורניר גביע העולם 2014 נגד נבחרות פורטוגל ואזרבייג'ן באוקטובר 2012. וגם בטורנירי ההכנה למוקדמות יורו 2012 נגד נבחרות אירלנד ומקדוניה, אנדורה וסלובקיה.
ב-1984, האצטדיון אירח משחקים באליפות אירופה (עד גיל 19).
ב-1997 האצטדיון אירח את משחק הגמר של הגביע הרוסי בכדורגל 1996/1997, שבו זכתה לוקומוטיב מוסקבה.
ב-26 בספטמבר 2012 האצטדיון אירח משחק במסגרת שלב 16 האחרונות של הגביע הרוסי בין "טורפדו" ו"דינמו" שהסתיים בשערורייה.
המשחק הופסק בתוצאה 2:1 לטובת דינמו בשל העובדה שהשופטים נאלצו להפסיקו פעמיים בשל תסיסה ביציעים.
יומיים לאחר מכן ועדת המשמעת של התאחדות הכדורגל החליטה לפסוק הפסד טכני בתוצאה 0:3 לטורפדו והטילה קנס של 300 אלף רובל ו-200 אלף רובל נוספים לשני המועדונים בשל שימוש אוהדיהם בפירוטכניקה.
כעונש נוסף; שלושת משחקי הבית הבאים באליפות הליגה הלאומית "טורפדו" ערכה ללא קהל.
בעונת 2012/2013, האצטדיון אירח משחק אחד במסגרת ליגת העל בין "ספרטק" ו"אלניה" במחזור ה-30, ב-26 במאי 2013.
ב-2013, האצטדיון אירח את משחקי הטורניר המאוחד.
אצטדיון א-סלאם הוא אצטדיון כדורגל הממוקם בקהיר ובו כ-30,000 מקומות ישיבה.
האצטדיון משמש למשחקי ליגת העל המצרית כמגרשה הביתי של קבוצת אל אנטאג אל הארבי ולעיתים כמגרשה של אל-אהלי.
האצטדיון נבנה בשנת 2009 על מנת לארח את משחקי גביע העולם בכדורגל עד גיל 20 2009 שנערך באותה השנה במצרים ואירח את משחקי בית ב'.
ב-2019 במסגרת גביע אפריקה לאומות 2019 אירח את משחקי בית ד' ונבחר לארח משחק בשמינית הגמר, ברבע הגמר ואת המשחק על המקום השלישי.
אצטדיון אוונגרד הוא אצטדיון רב-תכליתי בוויבורג, מחוז לנינגרד, רוסיה.
בנייתו הושלמה בשנת 1933 על פי תכנון האדריכל הפיני אונו אולברג.
האצטדיון נפתח בשנת 1933 כ-Viipurin keskusurheilukenttä, אצטדיון הספורט המרכזי של וייבורג, כאשר העיר הייתה חלק מפינלנד.
באצטדיון היה יציע ראשי עם 5,500 מושבים ויציע עמידה עבור יותר מ-10,000 צופים ונחשב לאצטדיון הספורט המודרני ביותר בפינלנד.
האצטדיון שימש כמגרש הבית של מועדון הכדורגל סודט ואירח את אליפות פינלנד באתלטיקה בשנת 1937. הוא תוכנן גם כמקום למשחקי הכדורגל באולימפיאדת הקיץ שתוכננה לשנת 1940 ובוטלה.
האצטדיון נפגע קשה במלחמת העולם השנייה.
לאחר המלחמה, ויבורג סופחה לברית המועצות והאצטדיון המשופץ קיבל את השם "אצטדיון אוונגרד".
אצטדיון א-ת'ומאמה הוא אצטדיון כדורגל שאירח את משחקי מונדיאל 2022 עד לשלב רבע הגמר.
האצטדיון ממוקם ברובע א-ת'ומאמה בדוחא שבקטר.
בנייתו החלה בשנת 2017, והוא מכיל כ-40,000 מקומות ישיבה.
לאחר טורניר המונדיאל, בשנת 2022, יוסרו מהאצטדיון 20,000 מושבים וייתרמו לפרויקטים של פיתוח בחו"ל.
החלל הנותר יהפוך למלון של 60 חדרים הפונה למגרש.
בעיצוב השתתפו אזרחי קטר בלבד, בראשות הארכיטקט אבראהים אל-ג'ידה.
הוא עיצב את האצטדיון עם השראה מכובע הטאקייה () המוסלמי המסורתי.
אצטדיון PNC הוא אצטדיון כדורגל ביוסטון, בירת טקסס שבארצות הברית.
קיבולת האצטדיון היא 23,039 צופים.
שמות האצטדיון הקודמים היו אצטדיון BBVA קומפאס , והוא שימש עד שנת 2019, עת הוחלף השם לאצטדיון BBVA ששימש עד שנת 2021 עת הוחלף לשם הנוכחי.
במהלך שש השנים הראשונות לקיומה, יוסטון דינמו נדדה בין שלושה אצטדיונים שונים, בהתאם לתחרות בה שיחקה (משחק בליגת ה-MLS, משחק במסגרת גביע ארצות הברית הפתוח או טורניר בינלאומי של CONCACAF).
לאור זאת, בשנת 2009, החלה הקבוצה לחפש מקורות מימון על מנת לבנות לעצמה אצטדיון חדש, המיועד לכדורגל בלבד, וסמוך לאזור הדאונטאון.
דרישות אלה, בנוסף לנוחות הקבוצה והפסקת הנדודים, היו חלק מדרישות הפרנצ'ייז, מצד מנהלת הליגה.
ב-26 בינואר 2010 הודיעה הקבוצה כי היא מצאה מקום המתאים לבניית האצטדיון החדש, וב-7 באפריל של אותה שנה, אישרה מועצת העיר יוסטון את תוכנית הבנייה.
ב-5 בפברואר 2011 החלו העבודות, וב-12 במאי 2012 ארחה יוסטון את משחקה הראשון באצטדיון החדש, בו היא ניצחה את די.סי.
מאז נחנך האצטדיון החדש, לא הצליחה יוסטון דינמו לזכות בשום תואר במסגרת הליגה.
עם זאת, ב-26 בספטמבר 2018 היא זכתה לראשונה בתולדותיה בגביע ארצות הברית הפתוחח, לאחר שניצחה את פילדלפיה יוניון בתוצאה 3-0, לעיני 16,060 צופים.
בזירה הבינלאומית, ב-12 באוקטובר 2012, שימש האצטדיון כמגרשה הביתי של נבחרת מקסיקו במשחק מוקדמות מונדיאל 2014, בו ניצחו המקסיקנים את גיאנה בתוצאה 5-0. כשלושה חודשים לאחר מכן, ב-29 בינואר 2013, שימש האצטדיון לראשונה כמגרשה הביתי של נבחרת ארצות הברית בכדורגל, אשר סיימה בתיקו 0-0 מול קנדה.
אף על פי שנבחרת ארצות הברית קיימה מספר משחקים ביוסטון, ואף על פי שהאצטדיון ארח לא פחות מ-14 משחקים במסגרת גביע הזהב של CONCACAF, נכון לשנת 2021 טרם שוחק בו משחק רשמי (מוקדמות מונדיאל או גביע הזהב) בו שיחקה נבחרת ארצות הברית.
עם זאת, נבחרת ארצות הברית בכדורגל נשים קיימה כבר מספר משחקים רשמיים באצטדיון, האחרון שבהם בשנת 2020.
בנוסף, אף על פי שהעיר יוסטון עצמה תארח משחקים במסגרת מונדיאל 2026, יהיה זה אצטדיון NRG (המשמש את קבוצת הפוטבול יוסטון טקסאנס), ולא אצטדיון PNC, אשר יארח את המשחקים.
אצטדיון TQL הוא אצטדיון כדורגל בסינסינטי, אוהיו שבארצות הברית.
קיבולת האצטדיון היא 26,000 צופים.
האצטדיון נחנך ב-16 במאי 2021 והוא משמש כמגרשה הביתי של קבוצת ה-MLS סינסינטי.
האצטדיון נבנה בעלות של 250 מיליון דולר, וזאת כחלק מהתחייבותה של סינסינטי להקים אצטדיון ייעודי לכדורגל, לצורך משחקיה במסגרת ליגת ה-MLS.
בניית האצטדיון החלה בדצמבר 2018, והמשחק הראשון ששוחק בו היה במאי 2021, בו הפסידה הקבוצה המארחת 3-2 לאינטר מיאמי.
את הזכויות לשמו של האצטדיון רכשה חברת לוגיסטיקה מקומית מסינסינטי.
מכיוון שהאצטדיון נחנך באמצע העונה הסדירה של ה-MLS, המשחק הבינלאומי הראשון שהתקיים בו היה ב-12 בנובמבר 2021, עת ארחה נבחרת ארצות הברית בכדורגל את מקסיקו.
במקור, היה אמור האצטדיון לארח את משחקה של ארצות הברית נגד קוסטה ריקה, שהתקיים ב-13 באוקטובר 2021, והמשחק מול מקסיקו אמור היה להתקיים ב-Lower.com פילד, אך ברגע האחרון הוחלפו המשחקים.
במשחק זה, ניצחו האמריקנים 2-0, תוצאה הפכה כבר למעין "סמל" של היריבות בין האמריקנים למקסיקנים, ומוכרת בספרדית כ-"dos a cero" (מילולית: "שתיים – אפס").
לעומת נבחרת הגברים, נבחרת ארצות הברית בכדורגל נשים שיחקה באצטדיון כבר בתאריך 21 בספטמבר 2021, במשחק ידידות בו היא ניצחה 8-0 את נבחרת הנשים של פרגוואי.
אצטדיון MKM הוא אצטדיון רב תכליתי בקינגסטון על ההאל, אנגליה.
יש לו כמות מושבים של 25,586. האצטדיון הוא ביתם של מועדון הכדורגל האל סיטי (פוטבול ליג צ'מפיונשיפ) ומועדון הרוגבי של האל מליגת העל לרוגבי.
שמו של האצטדיון בעבר היה KC Stadium ואחר כך שונה ל-KCOM Stadium כחלק משינוי בחברה ב-4 באפריל 2016, ביוני 2021 הוא שונה לשמו הנוכחי MKM Stadium.
כחלק מחוזה של 5 שנים עם MKM.
בזמן תחרויות של אופ"א השם של האצטדיון הוא אצטדיון האל סיטי (Hull City Stadium) בגלל תקנון של ספונסרים.
האצטדיון תוכנן בסוף שנות ה-90 והושלם בשנת 2002 בעלות של כ-44 מיליון ליש"ט, האצטדיון בבעלות עיריית האל ומנוהל על ידי חברת ניהול האצטדיון (SMC), שבחנה בעבר להגדיל את הקיבולת לכ-34,000 מושבים.
האצטדיון בצורה של קערה, עם יציע רציף בקומה אחת ושכבה שנייה בצד המערבי.
האצטדיון מארח מעת לעת תחרויות בינלאומיות בענפי ספורט שונים, כולל כדורגל ורוגבי ליג, ומשמש גם כאתר פופולרי להופעות חיות של אמנים מוזיקליים בעלי שם עולמי.
בשנת 2008, לדוגמה, התקיימו בו הופעות בלתי נשכחות של אלטון ג'ון ולהקת דה הו, אשר משכו קהל רב והפכו את המקום לאחד מהמרכזים התרבותיים החשובים באזור.
הרעיון להקים אצטדיון חדש עבור העיר קינגסטון על ההאל, שבה קבוצת הכדורגל המקצוענית האל סיטי שיחקה באצטדיונה הישן בות'פרי פארק מאז 1946, הועלה לראשונה בשנת 1997. עם זאת, המימון לפרויקט הפך לזמין רק לאחר שהעירייה מכרה חלק מנכסיה בחברת התקשורת קינגסטון.
העירייה סיפקה את רוב המימון, בסכום של יותר מ-42 מיליון לירה שטרלינג, כאשר שאר הכספים הגיעו ממענקים במסגרת תקציב השיקום העירוני ומקרן שיפור אצטדיוני הכדורגל.
האצטדיון אירח חמישה משחקים של נבחרת אנגליה עד גיל 21, ארבעה מהם התקיימו בשנים שלאחר פתיחתו לאחר פתיחתו, והאחרון התקיים בשנת 2019.
תאריךמארחתתוצאהאורחתצופיםתחרותהערות 2 ביוני 2003 אנגליה3–2 סרביה ומונטנגרו24,004משחק ידידות לנבחרות עד גיל 2117 בפברואר 2004 אנגליה3–2 הולנד25,28025 במרץ 2005 אנגליה2–2 גרמניה21,746מוקדמות יורו 2006 עד גיל 2119 באוגוסט 2008 אנגליה2–1 סלובניה6,235משחק ידידות לנבחרות עד גיל 219 בספטמבר 2019 אנגליה2–0 קוסובו15,225מוקדמות יורו 2021 עד גיל 21
אצטדיון אוניברסיטת המלך ח'אלד הוא אצטדיון כדורגל השייך לאוניברסיטת המלך ח'אלד , וממוקם בדרום-מזרח העיר אבהא שבערב הסעודית.
האצטדיון מיועד לארח משחקים בשלב הבתים, בשלב 32 הגדולות ובשלב שמינית הגמר של מונדיאל 2034.
עבודות להרחבת האצטדיון מתוכננות להתחיל בשנת 2030 ולהסתיים בשנת 2032, ולאחר ההרחבה הוא מיודע להכיל 45,428 מקומות ישיבה.
אצטדיון AT&T הוא אצטדיון רב-תכליתי מקורה עם גג נפתח הממוקם בעיר ארלינגטון שבטקסס.
האצטדיון הוא מגרשה הביתי של קבוצת הפוטבול דאלאס קאובויס ומשמש גם מגוון אירועים כמו הופעות מוזיקה, מופעי רודיאו, משחקי כדורגל ועוד.
האצטדיון אירח את משחק האולסטאר של ה-NBA ב-2010, את סופרבול XLV ב-2011, את הפיינל פור של טורניר אליפות המכללות בכדורסל ב-2014, את גמר אליפות פוטבול המכללות ב-2015, והוא צפוי להיות אחד מהאצטדיונים שיארחו את מונדיאל 2026.
האצטדיון תוכנן על ידי משרד האדריכלים HKS.
הוא נחנך ב-2019, לאחר כארבע שנות בנייה.
יש לו קיבולת של כ-80,000 מושבים, הניתנת להרחבה עד ל-105,000 עבור אירועים אירועים גדולים.
האצטדיון נבנה ביוזמתו של בעלי דאלאס קאובויס, ג'רי ג'ונס, במטרה להחליף את האצטדיון הקודם של הקבוצה, אצטדיון טקסס.
עלות הבנייה המוערכת עמדה על כ-1.3 מיליארד דולר, כאשר חלק מהמימון הגיע מעיריית ארלינגטון.
האצטדיון כולל גג נפתח, המורכב משני לוחות הזזה, וזוג קשתות תמיכה בולטות.
באצטדיון מוצב לוח תוצאות מרכזי שהיה בעת הקמתו צג ה-LED הגדול בעולם.
עם הקמתו נקרא "אצטדיון קאובויס".
ב-2013 רכשה חברת התקשורת AT&T את זכויות השיום של האצטדיון בעלות המוערכת בכ-17–19 מיליון דולר לשנה.
אצטדיון AT&T הוא אחד מ-11 אצטדיונים בארצות הברית ו-16 אצטדיונים בסך הכול הצפויים לארח את מונדיאל 2026, והוא יארח תשעה משחקים, ארבעה בשלב הבתים של הטורניר, אחד בשלב 32 האחרונות, אחד בשלב שמינית הגמר ואחד בשלב חצי הגמר.
תאריךקבוצה א'תוצאהקבוצה ב'שלב14 ביוני 2026–בית ו'17 ביוני 2026–בית י"ב22 ביוני 2026–בית י'25 ביוני 2026–מנצחת פלייאוף UEFA מסלול ב'בית ו'27 ביוני 2026–בית י'30 ביוני 2026TBD–TBD32 האחרונות3 ביולי 2026TBD–TBD32 האחרונות6 ביולי 2026TBD–TBDשמינית הגמר14 ביולי 2026TBD–TBD חצי הגמר
אצטדיון AT&T מופיע בסדרת הטלוויזיה הדוקומנטרית "" המשודרת בערוץ דיסקברי וב.
הפרק "אצטדיון דאלאס קאובויס" שודר ב-20 באפריל 2009 כחלק מעונה 7.
אצטדיון BBVA (בספרדית: Estadio BBVA), נקרא בעבר בשם אצטדיון BBVA בנקומר (בספרדית: Estadio BBVA Bancomer), המכונה לעיתים, "El Gigante de Acero" (בתרגום חופשי: ענק הפלדה), הוא אצטדיון כדורגל בגוואדלופה, נואבו לאון, מקסיקו, בסמוך למונטריי.
הוא נפתח באוגוסט 2015 ומשמש כמגרשה הביתי של קבוצת הכדורגל מונטריי, לאחר שהחליף את אצטדיון טכנולוחיקו ששימש כביתה של הקבוצה במשך 63 שנים.
אצטדיון BBVA הוא אחד משלושה אצטדיונים במקסיקו ו-16 אצטדיונים בסך הכל הצפויים לארח את מונדיאל 2026.
החל מתחילת המילניום, החלו לעלות טענות על מצבו של אצטדיון טכנולוחיקו במונטריי, מקסיקו, ששימש במשך שישה עשורים כאצטדיונה הביתי של קבוצת הכדורגל מונטריי, על כך שהוא מיושן וקטן.
חברת FEMSA הבעלים של המועדון החלה לבחון אפשרויות להרחבת ושיפוץ האצטדיון.
בשנת 2008 דיווחה חברת FEMSA שהציגה להנהלת המכון הטכנולוגי של מונטריי בו היה ממוקם האצטדיון, תוכנית לתוספת 8,000 מושבים לאצטדיון, על ידי הנמכת המגרש והסרת מסלול האתלטיקה, אך התוכניות הללו לא אושרו.
ועל כן היא החלה לתכנן אצטדיון חדש הכולל 51,000 מושבים.
תהליך הבנייה החל בשנת 2011 ונמשך כ-4 שנים.
כשעלות הפרויקט הכוללת הגיעה ל-200 מיליון דולר, שהפכה את האצטדיון לאצטדיון היקר ביותר במקסיקו נכון לפתיחתו.
ב-2 באוגוסט 2015 נפתח האצטדיון במשחק ידידות בין מונטריי המקומית לבנפיקה ליסבון מפורטוגל.
ב-11 באוגוסט נערך באצטדיון משחק רשמי ראשון בו ניצחה מונטריי את פצ'וקה 4–3. עד מהרה החליטו הבעלים על הרחבת האצטדיון ובינואר 2016 הורחב האצטדיון ל-53,500 מקומות.
ב-16 ביוני 2022 הוכרז שאצטדיון BBVA יהיה אחד מ-16 האצטדיונים שיארחו את מונדיאל 2026. בהתאם למדיניות פיפ"א האוסרת על שימוש בשמות תאגידים, במהלך הטורניר האצטדיון יקרא באופן זמני אצטדיון מונטריי.
האצטדיון היה אחד מהאצטדיונים שאירחו את גביע הזהב 2022 לנשים, וכן את משחק הגמר בו ניצחה ארצות הברית את קנדה 1–0 וזכתה בתואר.
אצטדיון BBVA אירח 8 משחקים במסגרת גביע הזהב 2022 לנשים, כולל משחק הגמר.
תאריךקבוצה א'תוצאהקבוצה ב'מסגרת5 ביולי 2022 קוסטה ריקה3–0 פנמהבית ב'5 ביולי 2022 קנדה6–0 טרינידד וטובגובית ב'7 ביולי 2022 ארצות הברית5–0 ג'מייקהבית א'7 ביולי 2022 מקסיקו0–3 האיטיבית א'11 ביולי 2022 קנדה2–0 קוסטה ריקהבית ב'11 ביולי 2022 ג'מייקה4–0 האיטיבית א'18 ביולי 2022 קוסטה ריקה0–1 ג'מייקההמשחק על המקום השלישי18 ביולי 2022 ארצות הברית1–0 קנדהגמר
אצטדיון BBVA הוא אחד מ-3 אצטדיונים במקסיקו ו-16 אצטדיונים בסך הכול שצפויים לארח את מונדיאל 2026, והוא יארח ארבעה משחקים, שלושה בשלב הבתים של הטורניר ואחד בשלב 32 האחרונות.
תאריךקבוצה א'תוצאהקבוצה ב'שלב14 ביוני 2026מנצחת פלייאוף UEFA מסלול ב'–בית ו'20 ביוני 2026–בית ו'24 ביוני 2026–בית א'29 ביוני 2026?–?32 האחרונות
האצטדיון אירח מספר הופעות מוזיקה ואומנים בינלאומיים:
אנפילד , המוכר לעיתים גם בכינוי "אנפילד רואד" (Anfield Road), הוא אצטדיון כדורגל השוכן באנפילד, פרבר של ליברפול שבאנגליה.
הוא המגרש הביתי של מועדון הכדורגל ליברפול, מהמועדונים המצליחים ביותר באנגליה, ובעל תכולה של 60,725 מקומות ישיבה.
לאנפילד מוניטין של אחד מהמגרשים הקשים ביותר לקבוצות האורחות.
המנג'ר ביל שאנקלי, שהיה אחראי לשליטתה של הקבוצה בכדורגל האנגלי בשנות ה-70 וה-80, הציב שלט המצהיר "זהו אנפילד" (This is Anfield) על הקיר מעל היציאה מחדרי ההלבשה למגרש, שמטרתו הייתה "להזכיר לשחקנים שלנו עבור מי הם משחקים, ולהזכיר לשחקני היריב מול מי הם משחקים".
היציע קופ (או "הקופ") הוא המפורסם באצטדיון, וידוע בשל שירת האוהדים שבו.
בשנות ה-60 וה-70 היה קיים באנפילד "חדר הנעליים" המפורסם, גומחה קטנה שהפכה למסורת ליברפולית.
עוד באנפילד נמצא השער המפורסם, עליו טבוע המשפט - "לעולם לא תצעדי לבדך" (You'll never walk alone), שמבוסס על שיר האוהדים המפורסם ביותר שלה, וזה שהפך למזוהה עימה מכל - "You'll Never Walk Alone".
בשנת 1882 נאלץ מועדון הכדורגל אברטון מועדון הכדורגל הגדול של העיר ליברפול למצוא מגרש סגור למשחקיו עקב בעיות שכירות - המועדון שיחק בעבר במגרשים הציבוריים בסטנלי פארק.
בדיון שנערך במלון סאנדון (Sandon) באברטון, הצליח המועדון לשכור מגרש בסמוך לכביש המנזר.
כעבור שנתיים, ביקש מהם הבעלים לעזוב את המגרש וג'ון הולדינג עזר להם למצוא מגרש מחברו ג'ון אורל בכביש אנפילד, סמוך לסטנלי פארק.
המשחק הראשון שוחק ב-28 בספטמבר 1884, כאשר אברטון ניצחה את ארלסטאון 0–5.
ב-8 השנים הבאות הזרים הולדינג כספים למועדון ושיפר את המתקנים והיציעים.
מספר הצופים הגיע ל-8,000 וב-1888 הפכה אברטון לאחת הקבוצות המייסדות של הליגה האנגלית.
הולדינג הפך למעורב יותר במועדון, והתעקש ששחקני הקבוצה ישתמשו בבית המלון שלו למלתחות לפני ואחרי משחקים.
ג'ון אורל איים להפסיק את שכירות המגרש ב-1891, אלא אם יבוצעו שינויים מסוימים.
בישיבה שנערכה ב-15 במרץ 1892, הולדינג הפסיד בהצבעה והמועדון החליט לעזוב את המגרש.
הוקצבה מיד קרן בגובה 1,517 ליש"ט לרכישת קרקע חדשה.
המקום שנבחר היה גודיסון פארק מצפון לסטנלי פארק, פחות ממייל מאנפילד, שנרכש לבסוף תמורת 8,000 ליש"ט.
שיא הצופים במשחק אחד - 61,905 צופים - נרשם ב-2 בפברואר 1952 במשחק במסגרת הסיבוב הרביעי של גביע ההתאחדות מול וולבס.
בשל קשיים בהרחבת האצטדיון מעבר לגבולותיו הנוכחיים בשל סמיכותו למבני מגורים, חששה ליברפול כי יהיה עליה לעזוב את האצטדיון.
התוכנית, שאושרה בפברואר 2005, הגיעה לאישור מועצת העיר ליברפול כשנה מאוחר יותר, כדי להבטיח שהאצטדיון החדש - אצטדיון סטנלי פארק - יעמוד בתקנות הבנייה, אולם התוכנית לבניית אצטדיון נגנזה בשל קשיים בגיוס ממון לבנייתו.
כמו כן, הועלו הצעות לבניית אצטדיון משותף עם היריבה העירונית אברטון, אך אלו נדחו על הסף על ידי מועצת המנהלים של ליברפול ב-2005.
בספטמבר 2014 אושרה על ידי העירייה תוכנית להרחבת תכולת האצטדיון, אשר השלב הראשון שלה יצא לפועל ב-8 בדצמבר של אותה שנה, והסתיים בספטמבר 2016, במסגרתו התווסף מפלס מושבים נוסף ליציע המרכזי שהגדיל את תכולת האצטדיון ל-54,074 מקומות ישיבה.
השלב השני של התוכנית, כלל הוספה של מפלס מושבים נוסף ליציע אנפילד רואד, מה שהגדיל את תכולת האצטדיון ל-60,725 מקומות ישיבה.
הקופ - ב-1906 ליברפול ופרסטון נורת' אנד החליפו באופן רשמי את שם אחד היציעים לספיון קופ, על שם גבעה בדרום אפריקה עליה התרחש קרב מפורסם במהלך מלחמת הבורים השנייה, בו ספגו הכוחות הבריטיים אבדות קשות (הרבה מהנופלים היו בני העיר ליברפול).
באצטדיונים רבים נוספים אומץ השם "קופ" לאחד מהיציעים.
עם זאת, בניגוד לדעה הרווחת, האצטדיון של ארסנל הוא הראשון במסורת זו.
בתכולתו המקסימלית, הכיל היציע כ-30,000 צופים, והיה אחד מהיציעים החד-דרגתיים הגדולים בעולם.
בפולקלור המקומי נטען כי האוהדים בקופ היו יכולים "לשאוב את הכדור לתוך השער" אם ליברפול היו תוקפים לצד זה - וברוב המקרים, ליברפול שיחקה במחצית השנייה של משחקים לכיוון הקופ.
תכולת היציע הוקטנה באופן משמעותי מסיבות בטיחותיות בעקבות אסון הילסבורו ב-1989, ובשנת 1994 נבנה היציע מחדש כיציע ישיבה בלבד ומכיל כיום 12,409 צופים.
יציע המאה - ידוע במקור בשם קמלין רואד.
יציע אנפילד רואד - שופץ ב-1998, עם תכולה של 9,074 מקומות ישיבה.
ב-2024 הורחב היציע ב-7,000 מקומות נוספים, ומה שהעלה את תכולת היציע למעל ל-16,000 מקומות ישיבה.
היציע כולל אזור השמור לאוהדי הקבוצה האורחת הנמצא בשכבה התחתונה.
אלמנטים נוספים באצטדיון הם אנדרטה לזכר 96 האוהדים שנהרגו באסון הילסבורו וכן פסל של ביל שאנקלי, כמו גם שני שערים בשתי הכניסות לאצטדיון - שערי שאנקלי ופייזלי, הנקראים על שמם של שאנקלי והיורש שלו, בוב פייזלי.
זרקורים הותקנו בשנת 1957 והופעלו לראשונה במשחק מול אברטון.
עמוד הדגל הענקי המותקן בקופ שימש במקור כתורן של הספינה SS Great Eastern, אחת מספינות הברזל הראשונות.
מספר משחקים בינלאומיים שוחקו באנפילד, כולל משחקי "בית" של ויילס במסגרת טורנירי מוקדמות גביע העולם והיורו.
המגרש אירח גם 4 משחקים במסגרת יורו 1996. המשחק הבינלאומי האחרון ששוחק באנפילד התקיים ב-1 במרץ 2006 - משחק ידידות בין אנגליה לאורוגוואי, בו ניצחו המקומיים 1–2. מאז ההתאחדות האנגלית החליטה כי אנפילד המיושן לא ישמש יותר כאחד מאצטדיוני הבית של נבחרת אנגליה.
אצטדיון אייברוקס , במקור אייברוקס פארק, הוא אצטדיון כדורגל הממוקם באזור אייברוקס מדרום לנהר הקלייד בגלאזגו שבסקוטלנד, ומשמש כמגרשה הביתי של קבוצת גלאזגו ריינג'רס.
אתר אייברוקס פארק שימש כביתם של הריינג'רס מאז 1899. ב-2 באפריל 1902, במהלך המשחק השנתי מול אנגליה, 25 אנשים נהרגו ויותר מ-500 נפצעו כאשר יציע מעץ התרסק במה שנחשב אז אסון הכדורגל הנורא בהיסטוריה.
ב-1929 החלה בנייתו של היציע המרכזי, בצדו הדרומי של המגרש.
מעצב היציע היה האדריכל הסקוטי ארצ'יבלד לייטץ' שתכנן בין השאר גם את האצטדיונים של ארסנל, מנצ'סטר יונייטד, ליברפול, טוטנהאם הוטספר, צ'לסי ואברטון.
עבודותיו של לייטץ' הפכו מאוחר יותר למפורסמות שבאדריכלות הכדורגל.
היציע המרכזי באייברוקס מהווה דוגמה קלאסית למעקות המתכת המוצלבים האופייניים ללייטץ'.
כמו היציע והדוכן של לייטץ' באצטדיון הקרייבן קוטג' של פולהאם, כך חשיבותו האדריכלית של היציע המרכזי באייברוקס באה לידי ביטוי בהיותו מבנה מיועד לשימור.
לאחר השלמת היציע המרכזי, הפך המגרש לאחד מאצטדיוני הכדורגל הגדולים בבריטניה והשני בגודלו בסקוטלנד אחרי האמפדן פארק, הממוקם גם הוא בחלקה הדרומי של גלאזגו.
קהל שיא של 118,567 צופים התאסף בינואר 1939 למשחק ליגה מול סלטיק - שיא הצופים במשחק ליגה בבריטניה עד עצם היום.
הסיבה לשדרוג הייתה אסון אייברוקס של 1971, אשר גרם למועדון, בראשותו של הג'נרל-מנג'ר ווילי וודל, להתחיל בשינוי האצטדיון למודרני ובטוח יותר.
שינוי זה החל עם הסרתן של הטריבונות המזרחיות והחלפתן ביציע קופלאנד רואד בן 7,500 המושבים.
יציע זהה - הברומלואן, נוסף שנה מאוחר יותר בצד המערבי של האצטדיון.
השדרוג הושלם עם בנייתו של יציע גובן שהכיל 11,000 מושבים - במקומו של יציע המאה שנבנה בשנת 1973.
כתוצאה של השדרוג השאפתני, נחשב היה האצטדיון למודרני ביותר בבריטניה בהפרש ניכר מאצטדיוני הקבוצות האחרות.
תכולה של 44,000 צופים הייתה קטנה באופן משמעותי מכ-85,000 שהכיל האצטדיון קודם לכן, אך אייברוקס המחודש, עם כ-36,000 מושבים הקדים את דור אצטדיוני הכל-מושבים במועדונים הגדולים בבריטניה, שנדרשו לפי דו"ח טיילור מ-1989.
סדרה נוספת של שיפוצים החלה בתחילת שנות ה-90 כדי להתאים את האצטדיון לדרישות דו"ח טיילור.
שכבה שלישית נוספה ליציע המרכזי של לייטץ' וטריבונות העמידה האחרונות ממזרח וממערב ליציע המרכזי, הוחלפו במושבים.
בניסיון להגדיל את תכולת האצטדיון, מבנה האצטדיון שונה באמצע שנות ה-90 ו-2 אזורי ישיבה נוספו - האחד בין יציע גובן לקופלאנד והשני בין יציע גובן לברומלואן.
תכולתו של האצטדיון הכל-מושבי ב-2014 עמדה על 50,987 מקומות.
לאחר השיפוצים האחרונים שהושלמו בשנת 1997, הוחלף רשמית שמו של האצטדיון לאייברוקס.
בשנת 2006 הוחלף שמו של היציע המרכזי ל"יציע ביל סטרות'" לציון 50 שנה למותו של מי שאימן את הקבוצה במשך 34 שנים בין 1920 ל-1954 וזכה עימה ב-18 אליפויות.
האצטדיון זכה לדירוג של 5-כוכבים על ידי אופ"א, אשר מאפשר לו לארח את משחק הגמר של ליגת האלופות האירופית וכן את משחקי אליפות אירופה לנבחרות (היורו).
המועדון מחפש כעת אפשרויות הרחבה נוספות של האצטדיון, עם תוכניות לבניית בית קזינו ומתחם פנאי בעלות של 150 מיליון ליש"ט.
כמו כן, מתכננת ריינג'רס להוסיף כ-4,000 מקומות ישיבה על ידי הוספת שורות בקדמת יציע גובן.
אפשרות נוספת שנבדקת היא הנמכת גובה כר הדשא.
אצטדיון ארסנל היה אצטדיון כדורגל בצפון לונדון, ששימש כמגרשה הביתי של קבוצת ארסנל בין ה-6 בספטמבר 1913 ל-7 במאי 2006. האצטדיון ידוע בשם הייבורי (Highbury) על שם האזור בו הוא ממוקם.
האצטדיון זכה גם לכינוי הבלתי רשמי "ביתו של הכדורגל" - על ידי האוהדים והמועדון כאחד.
כיום עובר האצטדיון תהליך פיתוח במהלכו יהפוך למתחם מגורים, כאשר חלקים ממבנהו המקורי של האצטדיון ישמרו וישולבו בבנייה החדשה.
האצטדיון מורכב מ-4 יציעים נפרדים.
מגרש הדשא ממוקם בכיוון מצפון לדרום, כאשר היציעים הצפוני והדרומי נמצאים מאחורי השערים.
היציעים המערבי והמזרחי מתמשכים לאורך המגרש ומהווים דוגמה למספר יציעי כדורגל בריטיים שנבנו בסגנון אר דקו.
היציע המזרחי כלל גם את משרדי המועדון, והיה ידוע בשל אולמות השיש שבו, אשר היו מוזכרים לעיתים תכופות בתאורי התקשורת של האצטדיון, כמו גם החזית הפונה לרחוב אבנל (Avenell Road).
בעת סגירתו הכיל הייבורי 38,419 מקומות (כ-12,500 ביציע הצפוני, 11,000 במערבי, 9,000 במזרחי וכ-6,000 מקומות ביציע הדרומי) - כולם מושבים וכן שני מסכי ענק בפינות הדרומית-מזרחית והצפונית-מערבית.
הכניסות הראשיות לאצטדיון היו ברחוב גילספי (Gillespie Road), רחוב אבנל והייבורי היל (Highbury Hill).
לפני פרסום דו"ח טיילור ועידן האצטדיונים הכל-מושביים בבריטניה, היציעים הצפוני והדרומי כללו טריבונות ולעיתים קרובות נכחו באצטדיון כ-60,000 צופים.
שיא הצופים במשחק אחד בהייבורי עומד על 73,295 צופים ונרשם ב-9 במרץ 1935, כאשר ארסנל וסנדרלנד נפרדו בתיקו 0.
אצטדיון ארסנל היה ידוע בשל מצבו המצוין, מידותיו הקטנות של המגרש (100X67 מטרים), שכלל גם מערכת חימום תת-קרקעית.
מנהלי המגרש של ארסנל סטיב ברדוק וממשיכו פול בורג'ס, זכו בפרס הפרמייר ליג ל"מנהל המגרש של השנה" מספר פעמים בשל עבודתם על המגרש.
האצטדיון המקורי נבנה בשנת 1913 כאשר וולוויץ' ארסנל (אחד מגלגוליה של הקבוצה) עברה מהמאנור גראונד בדרום מזרח לונדון להייבורי, שטח שכור ששימש כגן של אחד הקולג'ים המקומיים.
האצטדיון נבנה בחופזה במהלך הקיץ של אותה השנה ותוכנן על ידי האדריכל ארצ'יבלד לייטץ' שתכנן מספר אצטדיוני כדורגל נוספים באותה התקופה.
האצטדיון הכיל יציע בודד בצדו המזרחי כאשר בצדדים האחרים היו טריבונות.
העלות הכוללת של האצטדיון החדש הסתכמה בזמנו ב-125,000 לירות שטרלינג.
האצטדיון נחנך במשחקה הראשון של ארסנל בליגת המשנה בעונת 1913/14 - ניצחון 1-2 על לסטר פוס ב-6 בספטמבר 1913. טומי בנפילד מלסטר הבקיע את השער הראשון באצטדיון החדש, וג'ורג' ג'ובי היה שחקן ארסנל הראשון שעשה זאת.
היציע המרכזי של לייטץ' נהרס לשם בנייתו של יציע מזרחי חדש, מקביל למערבי, בשנת 1936. בנייתו של היציע המערבי עלתה 45,000 לירות שטרלינג ובנייתו של היציע המזרחי חרגה מהתקציב והגיעה לעלות של 130,000 לירות שטרלינג, בעיקר עקב הוצאות בניית החזית שלו.
לטריבונות ביציע הצפוני נוסף גג ולטריבונות הדרומיות נוסף שעון שזיכה אותן בשם "יציע השעון".
האצטדיון נשאר כמעט ללא שינוי במהלך 50 השנים הבאות, למרות שהיציע הצפוני הופצץ ונהרס במהלך מלחמת העולם השנייה והיה צורך לבנותו מחדש (הגג שוחזר רק בשנת 1956).
זרקורים הותקנו בשנת 1951, למרות שמנג'ר הקבוצה הרברט צ'אפמן המליץ על הוספתם כ-20 שנים קודם לכן.
המשחק הראשון שנערך לאור הזרקורים היה משחק ידידות מול הפועל תל אביב ב-17 באוקטובר באותה השנה.
בניגוד להרבה אצטדיונים אחרים, בהייבורי לא הותקנו מעולם גדרות, אפילו בשיא החוליגניזם של שנות ה-80, מה שגרם להסרתו מרשימת האצטדיונים המורשים לארח את חצי גמר גביע ההתאחדות.